Nyhetsspeilet

Nyhetsspeilet er et norsk nettmagasin som ble opprettet i 2009 av Frank Aune.

Nyhetsspeilet er et alternativt nyhetsmedium som dekker saker som ikke får gjennomslag i etablerte medier i Norge. Hovedfokus er på de tre paradigmene «bevissthet», «utenomjordiske intelligente vesener» og «New World Order». Deler av innholdet dreier seg om alternativ behandling og paranormale evner, og grunnleggeren Frank Aune er praktiserende healer og selvutnevnt klarsynt.

Det er en kjerne av skribenter som jevnlig bidrar med stoff til Nyhetsspeilet. Blant disse har vært Armin Bahrami, Hans Kristian Gaarder og Rolf Kenneth Myhre. Utover dette er det mange personer som sporadisk bidrar med artikler.

Nyhetspeilet er et av de viktigste fora for spredning av nyåndelighet og konspirasjonsteorier i Norge.Skyggen fra ondskapens paraply  Humanist Mye av dette er inspirert av alternativt tenkende bevegelser i USA, og noe representerer også anti-semittisk retorikk og Holocaust-benektelse. Det deles jevnlig idéer fra amerikanske konspirasjonsteoretikere som G. Edward Griffin og Jeff Rense, og det lenkes til nynazistiske nettsteder.

I 2010 lurte NTNU-studenten Olav Møyner redaksjonen i Nyhetsspeilet til å tro at en ny type vindmøller skulle plasseres ut i Norge med en skjult agenda om tankekontroll av befolkningen ved hjelp av elektromagnetiske bølger. I beskrivelsen av teknologien la han inn noen elementære feil som ville ha blitt avdekket av faglig kvalifiserte personer, men disse ble ikke avdekket, og Nyhetsspeilet publiserte en artikkel basert på den falske historien.

 Eksempler på konspirasjonsteorier som formidles 
 «New World Order» - verden styres av en hemmelig elite med en skjult agenda Vaksine mot tøv?, Dagbladet, 20. november 2009 «Hvem står bak 9/11-2001? George Bush, selvsagt. Og hva betyr Nobelprisen til Obama? «Det er Illuminatet - dyrets tilbedere som styrer verden. Som gir priser til hverandre.» Verdens herskere står bak «svineinfluensavaksiner. Fluor. AIDS. Kreft. Antrax. Bomber. Krig. De-populasjon agenda. Nød. Elendighet».»Siste nytt fra Alternativ-Norge, Fædrelandsvennen, 26. mars 2011 «Denne påstanden bygger på den kjente konspirasjonsideen om Den Nye Verdensordenen, en teori om at det finnes hemmelige grupperinger som planlegger å overta verden ved hjelp av politiske, militære og økonomiske virkemidler.»
 «Big Pharma» - legemiddelindustrien ønsker å gjøre befolkningen syk for å tjene penger på å medisinere den
 Motstand mot vaksinering. Vaksiner beskytter ikke mot sykdom, men gir farlige bivirkninger og er en hemmelig agenda om å kontrollere befolkningen Når alt er en løgn, Klassekampen, 21. juli 2009 «– Denne uka skriver et av de mest sentrale norske nettstedene for konspirasjonsteori, nyhetsspeilet.no, at svineinfluensa-vaksinen i virkeligheten er ment for masseutryddelse og at Helsedirektoratets beredskapsplaner gir et «grotesk bilde av forsøk på kontroll over befolkningsmasser».»Konspirasjonsinfluensa, Dagbladet, 28. okt. 2009 «Nyhetsspeilet skriver at Folhehelsa i mer enn 70 år var et privat foretak som hadde som hovedhensikt å markedsføre og selge vaksiner i Norge på vegne av Rockefeller Foundation.»
 «Chemtrails» - kondensstriper fra fly er utslipp av gasser for å forgifte og kontrollere befolkningen 
 Genmodifiserte organismer er farlige og genmodifisert mat er helsefarlig
 Terrorangrepet 11. september 2001 var iscenesatt av amerikanske eller jødiske interesserNoen gasser deg..., Morgenbladet, 20. mars 2009
 Den israelske etterretningstjenesten Mossad stod bak terrorangrepet 22. juli 2011
 Den hemmelige organisasjonen Illuminati hjernevasker befolkningen gjennom skjulte budskap i musikkvideoer

 Referanser 

 Eksterne lenker 



Kategori:Norske nettsteder
Kategori:Formidlere av konspirasjonsteorier
Kategori:Antisemittisme
Kategori:Etableringer i 2009
Kategori:2009 i Norge